Foto: KUN.UZ Andijon perinatal markazida Oltinko‘l tuman Qo‘shtepasaroy qishlog‘ida yashovchi 1994 yilda tug‘ilgan Madinaxon Abduvohidova birdaniga to‘rt chaqaloqni dunyoga keltirdi. Madinaxonning ilk bor ona bo‘lishi ekan. Bu haqda viloyatdagi KUN.UZ muxbiri xabar berdi. Markaz shifokorlari tomonidan berilgan ma’lumotlarga ko‘ra, to‘rt chaqaloq - 800, 1800, 1950, 1815 gramm vaznga ega. Viloyat sog‘liqni saqlash boshqarmasi mutasaddilari bilan bog‘lanilganida, soha xodimlari chaqaloqlarning umumiy holati haqida ma’lumot berib, ularni tajribali mutaxassislar nazoratida ekanligini bildirishdi.